**László Bénes** (\* 9. september 1997, Dunajská Streda, Slovensko) je slovenský profesionálny futbalista, ktorý hráva na poste stredopoliara v nemeckom klube Hamburger SV.

Klubová kariéra
---------------

Bénes vyrastal v mládežníckych tímov GBS Šamorín, DAC Dunajská Streda a Győri ETO.

### Győri ETO

So seniorskou kariérou začal v maďarskom klube Győri ETO. Za tento tím odohral iba jeden zápas a to 6. decembra 2014 pri víťazstve 2:0 nad Budapešť Honvéd.

### MŠK Žilina

Dňa 6. februára prestúpil Bénes do slovenského klubu MŠK Žilina kde podpísal trojročný kontrakt. V klube debutoval 4. apríla pri víťazstve 4:1 nad MFK Košice. 

Svoj prvý gól strelil 12. septembra pri víťazstve 3:0 nad ŠK Slovan Bratislava.

### Borussia Mönchengladbach

1. júla 2016 prestúpil Bénes do nemeckého klubu Borussia Mönchengladbach v hodnote 5 miliónov eur. Bénes bol v tom čase najdrahším slovenským futbalistom. Zo začiatku hrával za rezervný tím. V prvom tíme debutoval 19. marca 2017 pri prehre 0:1 s Bayernom Mníchov. Dňa 5. apríla strelil svoj prvý gól za Gladbach a zároveň rozhodol o víťazstve 1:0 nad Herthou Berlín. Vo svojej prvej sezóne odohral za prvý tím dokopy 10 zápasov a strelil jeden gól.

V sezóne 2017/18 Bénes odohral iba dva zápasy kvôli zraneniu.

#### Hosťovanie v Holstein Kiel

Dňa 28. januára 2019 bol Bénes poslaný na polročné hosťovanie do Holstein Kiel v 2. Bundeslige. O dva dni neskôr debutoval v tíme pri remíze 2:2 s Heidenheimom. Vo svojom druhom zápase prispel dvoma asistenciami k víťazstvu 2:0 nad Regensburgom. Dňa 15. marca strelil dva góly a pridal dve asistencie pri víťazstve 5:1 nad Aue.

### Návrat z hosťovania

V sezóne 2019/20 dostal Bénes viac priestoru v Mönchengladbachu. Dokopy odohral v klube 28 zápasov.

Dňa 25. novembra 2020 debutoval Bénes v skupinovej fázy Ligy majstrov UEFA pri víťazstve 4:0 nad Šachtar Doneck. 22. decembra strelil svoj vôbec druhý gól v klube pri víťazstve 5:0 nad SV Elversberg v druhom kole DFB-Pokal

#### Hosťovanie v Augsburgu

1. februára 2021 bol Bénes poslaný na hosťovanie do Augsburgu do konca sezóny. Počas hosťovania odohral 12 zápasov v ktorých strelil jeden gól.

### Hamburger SV

Dňa 21. júla 2022 prestúpil Bénes do Hamburgeru SV v 2. Bundeslige, v tíme podpísal štvorročný kontrakt. V klube debutoval 17. júla pri víťazstve 2:0 nad Eintracht Braunschweig. Svoj prvý gól strelil 13. augusta pri víťazstve 2:0 nad Arminia Bielefeld. 

Dňa 28. júla 2023 strelil Bénes dva góly v prvom kole sezóny 2023/24 pri víťazstve 5:3 nad Schalke 04. V prvých štyroch zápasov sezóny 2023/24 strelil Bénes dokopy päť gólov.

Reprezentačná kariéra
---------------------

Bénes debutoval v seniorskej reprezentácii Slovenska 10. júna 2017 pri výhre 2:1 nad Litvou v kvalifikácii na Majstrovstvá sveta vo futbale 2018. Po dlhotrvajúcich zraneniach a nedostatkom hracieho času v Mönchengladbachu sa Bénes opäť objavil v reprezentácii až 7. júna 2019 pri víťazstve 5:1 nad Jordánskom v priateľskom zápase.

Bénes bol súčasťou konečnej nominácie na EURO 2020. Na turnaji odohral pár minút proti Švédsku (0:1) a proti Španielsku (0:5). Slovensko na turnaji skončilo v skupine.

Štatistiky kariéry
------------------

### Klubové

*K 29. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| Győri ETO | 2014/15 | NB I | 1 | 0 | 0 | 0 | ― | 1 | 0 |
| MŠK Žilina | 2014/15 | Niké liga | 8 | 0 | ― | ― | 8 | 0 |
| 2015/16 | 23 | 2 | 2 | 0 | 8**1** | 0 | 33 | 2 |
| Celkom | 31 | 2 | 2 | 0 | 8 | 0 | 41 | 2 |
| MŠK Žilina B | 2014/15 | 2. liga | 6 | 0 | ― | ― | 6 | 0 |
| Borussia Mönchengladbach | 2016/17 | Bundesliga | 8 | 1 | 2 | 0 | ― | 10 | 1 |
| 2017/18 | 2 | 0 | 0 | 0 | ― | 2 | 0 |
| 2018/19 | 1 | 0 | 0 | 0 | ― | 1 | 0 |
| 2019/20 | 22 | 0 | 2 | 0 | 4**1** | 0 | 28 | 0 |
| 2020/21 | 7 | 0 | 1 | 1 | 2**2** | 0 | 10 | 1 |
| 2021/22 | 13 | 0 | 1 | 0 | ― | 14 | 0 |
| Celkom | 53 | 1 | 6 | 1 | 6 | 0 | 65 | 2 |
| Borussia Mönchengladbach II | 2016/17 | Regionalliga West | 13 | 1 | ― | ― | 13 | 1 |
| 2017/18 | 1 | 0 | ― | ― | 1 | 0 |
| 2018/19 | 2 | 0 | ― | ― | 2 | 0 |
| Celkom | 16 | 1 | ― | ― | 16 | 1 |
| Holstein Kiel (hosť.) | 2018/19 | 2. Bundesliga | 15 | 2 | 1 | 0 | ― | 16 | 2 |
| FC Augsburg (hosť.) | 2020/21 | Bundesliga | 12 | 1 | ― | ― | 12 | 1 |
| Hamburger SV | 2022/23 | 2. Bundesliga | 33 | 6 | 1 | 0 | ― | 34 | 6 |
| 2023/24 | 3 | 4 | 1 | 1 | ― | 4 | 5 |
| Celkom | 36 | 10 | 2 | 1 | ― | 38 | 11 |
| Celkovo | 170 | 17 | 11 | 2 | 14 | 0 | 195 | 19 |

Poznámky
**1** Európska liga UEFA
**2** Liga majstrov UEFA
### Medzinárodné

*K 29. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2017 | 1 | 0 |
| 2019 | 2 | 0 |
| 2021 | 4 | 1 |
| 2022 | 4 | 0 |
| 2023 | 2 | 0 |
| Celkovo | 13 | 1 |

Referencie
----------

1. ↑  O, mediak, s r. *Megatalent Benés prestupil za rekordnú sumu - ide o najdrahší prestup v histórii Slovenska* [online]. Žilinak.sk, 2016-06-24, [cit. 2023-08-29]. Dostupné online.
2. ↑  TERAZ.SK. *Bénes má zlomenú kosť v priehlavku, hrozí mu trojmesačná pauza* [online]. TERAZ.sk, 2017-09-13, [cit. 2023-08-29]. Dostupné online.
3. ↑   *Gladbach verleiht Benes nach Kiel* [online]. kicker, [cit. 2023-08-29]. Dostupné online. (po nemecky)
4. ↑   *Kľúčový okamih kariéry pre Bénesa?! Mení dres a dostane veľkú šancu!* [online]. Šport7.sk, 2021-02-01, [cit. 2023-08-29]. Dostupné online.
5. ↑   *Laslo Benes Signs with HSV: Contract until 2026* [online]. HSV.de, [cit. 2023-08-29]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **László Bénes**

Externé odkazy
--------------

* László Bénes na transfermarkt.com

Zdroj
-----

*Tento článok je čiastočný alebo úplný preklad článku László Bénes na anglickej Wikipédii.*

| * z
* d
* u
Slovenské mužstvo – ME 2020 |
| --- |
| 
* 1 Dúbravka
* 2 Pekarík
* 3 Vavro
* 4 Valjent
* 5 Šatka
* 6 Greguš
* 7 Weiss ml.
* 8 Duda
* 9 Boženík
* 10 Suslov
* 11 Bénes
* 12 Kuciak
* 13 Hrošovský
* 14 Škriniar
* 15 Hubočan
* 16 Hancko
* 17 Hamšík
* 18 Haraslín
* 19 Kucka
* 20 Mak
* 21 Ďuriš
* 22 Lobotka
* 23 Rodák
* 24 Koscelník
* 25 Hromada
* 26 Schranz
* Tréner: Tarkovič

 | Slovensko |